nahid-hub/BLUGE-bengali-wikipedia-section-title-prediction huggingface dataset:
১৯৭৭ সালে ক্যারি প্যাকারের ব্যবস্থাপনায় বিশ্ব সিরিজ ক্রিকেট প্রতিযোগিতা আয়োজনের ফলে বেশ কয়েকজন জাতীয় পর্যায়ের খেলোয়াড় এতে অংশগ্রহণ করে। ফলশ্রুতিতে, অস্ট্রেলিয়ার টেস্ট দলে শূন্যতার সৃষ্টি হয় ও তিনি খেলার সুযোগ পান।

১৯৭৭-৭৮ মৌসুমের শুরুতে সাউথ অস্ট্রেলিয়ার সদস্যরূপে দ্বাদশ ব্যক্তি হিসেবে ভারতীয় একাদশের বিপক্ষে খেলতে নামেন। তিনি দলে অন্তর্ভূক্ত হন ও রান সংগ্রহ করতে থাকেন। বিশেষতঃ ওয়েস্টার্ন অস্ট্রেলিয়ার বিপক্ষে ৪৫ ও ১০০ রান করেন। তাসমানিয়ার বিপক্ষে একদিনের খেলায় ১০১ রান তুলেন। ফলশ্রুতিতে, অস্ট্রেলিয়ার পক্ষে ব্যাটিং উদ্বোধনের বিষয়ে সিদ্ধান্ত গ্রহণের সম্ভাবনার ক্ষেত্র সৃষ্টি হয়। ভিক্টোরিয়ার বিপক্ষে ০ ও ৪৩ এবং ওয়েস্টার্ন অস্ট্রেলিয়ার বিপক্ষে ৩৯ ও ১৫ রান তুলেন।

প্রথম চার টেস্টে উদ্বোধনী জুটিতে খেলার উপযোগী খেলোয়াড়ের সন্ধানে ব্যস্ত থাকে অস্ট্রেলিয়া দল। পঞ্চম টেস্টে রিক ডার্লিংকে খেলানো হয় ও পরবর্তীকালে ওয়েস্ট ইন্ডিজ গমনার্থে দলে রাখা হয়। গ্রেইম উডকেও দলে রাখা হয়। এক পর্যায়ে ধারনা করা হতো যে, এ দুজন এ অবস্থানের জন্য উপযুক্ত। ঐ সময় গ্রেইম উডের বয়স ২১ ও রিক ডার্লিংয়ের মাত্র ২০ বছর বয়স ছিল।

সঠিক অনুচ্ছেদ শিরোনাম কোনটি?
titleA. ভারত গমন
titleB. ওয়েস্ট ইন্ডিজের মুখোমুখি
titleC. টেস্ট ক্রিকেট
titleD. ভারতের মুখোমুখি
উত্তর: titleC
বুদ্ধাব্দ অথবা বুদ্ধনির্বাণাব্দ হল শাক্যমুনি বুদ্ধের মহাপরিনির্বাণ দিবস থেকে গণিত অব্দ। খ্রিস্টজন্মের ৫৪৩ বছর পূর্বে বৈশাখী পূর্ণিমা তিথিতে কুশীনগরে ভগবান বুদ্ধ পরিনির্বাণ (পালি: পরিনিব্বাণ) লাভ করেন। সেই বিশেষ দিন থেকেই ১ বুদ্ধাব্দের সূচনা ধরে নিয়ে প্রচলিত হয় "বুদ্ধাব্দ"। প্রত্যেক বছর চান্দ্র বৈশাখ মাসের পূর্ণিমা তিথিতে (যা "বুদ্ধপূর্ণিমা" নামে খ্যাত) আরম্ভ হয় এই অব্দ। এটি সম্পূর্ণ চান্দ্রাব্দ এবং এই অব্দের মাস এবং দিনাঙ্কের গণনাপদ্ধতি অপরাপর সকল ভারতীয় অব্দের ন্যায় প্রাচীন "সূর্যসিদ্ধান্ত" থেকে গৃহীত। ভারতীয় চান্দ্রাব্দ গণনাপদ্ধতি অনুসারে বুদ্ধাব্দেও মলমাস গণনার রীতি প্রচলিত আছে। এর ফলস্বরূপ বুদ্ধাব্দ চান্দ্রাব্দ হওয়া সত্ত্বেও সম্পূর্ণ ঋতুনিষ্ঠ।

সঠিক অনুচ্ছেদ শিরোনাম কোনটি?
titleA. চীনা বর্ষপঞ্জী
titleB. বুদ্ধাব্দ
titleC. ইরানি বর্ষপঞ্জী
titleD. কোরীয় বর্ষপঞ্জী
উত্তর: titleB
শ্যামাসংগীত কালী-বিষয়ক বাংলা ভক্তিগীতির একটি জনপ্রিয় ধারা। এই শ্রেণির সঙ্গীত শাক্তপদাবলির একটি বিশিষ্ট পর্যায়। শাক্তকবিরা প্রধানত তন্ত্রাশ্রয়ী দর্শনে বিশ্বাসী ছিলেন বলে শ্যামাসংগীতে তন্ত্রদর্শন নানাভাবে দ্যোতিত। শ্যামাসঙ্গীতের পদগুলিতে কালী বা শ্যামা মাতৃরূপে ও ভক্ত সাধক সন্তানরূপে কল্পিত। ভক্তের প্রাণের আবেগ, আকুতি, আবদার, অনুযোগ, অভিযোগ, দুঃখ-কষ্ট-যন্ত্রণার নিবেদন ছন্দোবদ্ধ হয়ে গীতধারায় প্রকাশিত হয়েছে এই পর্যায়ে।

শ্যামাসঙ্গীতের ধারাটি বিকাশলাভ করে খ্রিষ্টীয় অষ্টাদশ শতাব্দীতে। এই সময় বঙ্গদেশে বিশেষত পশ্চিমবঙ্গে এক রাজনৈতিক ও সামাজিক সংকটকালে বৈষ্ণব ধর্মানুশীলনের পরিবর্তে শাক্তদর্শন ও শক্তিপূজা ক্রমশ জনপ্রিয় হয়ে উঠতে থাকে। শ্যামাসঙ্গীতের শ্রেষ্ঠ কবি রামপ্রসাদ সেন এবং শাক্তপদাবলির জগতে তার পরেই স্থান কমলাকান্ত ভট্টাচার্যের। এই দুই দিকপাল শ্যামাসংগীতকার ছাড়াও অষ্টাদশ ও ঊনবিংশ শতাব্দীতে বেশ কয়েকজন বিশিষ্ট পদকর্তা এই ধারায় সংগীতরচনা করে শাক্তসাহিত্য ও সর্বোপরি শাক্তসাধনাকে জনপ্রিয় করে তোলেন। এঁদের মধ্যে উল্লেখযোগ্য – কৃষ্ণচন্দ্র রায়, শম্ভুচন্দ্র রায়, নরচন্দ্র রায়, রামনিধি গুপ্ত ওরফে নিধুবাবু, দশরথি রায় ওরফে দাশুরায় প্রমুখ।

সঠিক অনুচ্ছেদ শিরোনাম কোনটি?
titleA. অতুলপ্রসাদী
titleB. শ্যামা সঙ্গীত
titleC. বিষ্ণুপুর ঘরানা
titleD. বাউল
উত্তর: titleB
এই লাইনটি পোরজের কোলন বরোতে কোলোন-স্টেইনস্ট্রাস জংশনে শুরু হয়। কোলন-বন বিমানবন্দরের সাথে সংযোগ লুপ রয়েছে, কোলন বিমানবন্দর লুপটি প্রযুক্তিগতভাবে উচ্চ-গতির লাইনের অংশ নয়, লাইনটির কারণে এটি কোলোন অঞ্চলে সাধারণ পুনঃনির্মাণের অংশ হিসাবে নির্মিত হয় এবং তাই সাধারণত প্রকল্পের অংশ হিসাবে বিবেচিত। লাইনের চারটি স্টেশন রয়েছে, সিগবার্গ/বন, মন্টাবাউর, লিম্বুর্গ দক্ষিণ এবং ফ্রাঙ্কফুর্ট বিমানবন্দর। লাইনটি সায়গবার্গ এবং ফ্র্যাঙ্কফুর্টের মধ্যে ৩০০ কিলোমিটার/ঘন্টা গতিবেগের জন্য সজ্জিত, এখানে রেলপথটি কাছাকাছি এ৩ মোটরওয়েকে অনুসরণ করে।

সঠিক অনুচ্ছেদ শিরোনাম কোনটি?
titleA. নির্মাণ
titleB. পরিচালনাগত ব্যবহার
titleC. উদ্বোধন এবং প্রারম্ভিক সময়
titleD. পরিকল্পনা
উত্তর: titleB
১৯৪৮ সালের জানুয়ারীতে প্রকাশিত হওয়া আইবিএম এসএসইসি কম্পিউটারটির নিজে নিজে এর নির্দেশনাবলী নিয়ে কাজ করতে সমর্থ্য ছিল। এছাড়া এটি এর নির্দেশনাবলীকে তথ্য হিসেবেও ব্যবহার করতে পারতো। যাইহোক, এই সামর্থ্যটি বাস্তবে খুব কমই ব্যবহার করা হয়েছিল। স্ব-পরিবর্তনকারী কোড আবিষ্কার হওয়ার প্রথম দিকে এটি প্রায়ই কম মেমরির ব্যবহার এবং কোড যাতে দ্রুত কাজ করে সেই উদ্দেশ্যে কিংবা উভয় উদ্দেশ্যে ব্যবহার করা হত। এছাড়াও সাবরুটিন নিয়ে কাজ করতে এবং যখন নির্দেশনাবলীতে কোডের কোন সাধারণ শাখা বা বাদ দেয়ার মত কোন কোড থাকতো, তখনও স্ব-পরিবর্তনকারী কোড ব্যাপকভাবে ব্যবহার করা হত। এই ব্যবহারটি এখনও অন্তত তত্ত্বগতভাবে হলেও আলট্রা-আরআইএসসি আর্কিটেকচারে ব্যবহৃত হচ্ছে। ডোনাল্ড কানুথের এমআইএক্স কম্পিউটারেও সাবরুটিন নিয়ে কাজ করার জন্য স্ব-পরিবর্তনকারী কোড ব্যবহার করা হয়।

সঠিক অনুচ্ছেদ শিরোনাম কোনটি?
titleA. অ্যাসেম্বলি ভাষা
titleB. ইতিহাস
titleC. ম্যাসালিন এর সংশ্লেষণ কার্নেল
titleD. স্ব-উল্লেখ মেশিন লার্নিং সিস্টেম
উত্তর: titleB
১৯৭৫ সালে বাদশাহ ফয়সাল নিহত হওয়ার পর ফাহাদকে ডেপুটি প্রধানমন্ত্রী ও যুবরাজ ঘোষণা করা হয়। ফাহাদের দুইজন বড় ভাই, নাসের বিন আবদুল আজিজ ও সাদ বিন আবদুল আজিজ, থাকলেও তাদের এই পদের জন্য অনুপযোগক্ত বিবেচনা করা হয়। তাছাড়া ফাহাদ ১৯৫৪ সাল থেকে ১৯৬০ সাল পর্যন্ত শিক্ষামন্ত্রী এবং ১৯৬২ সাল থেকে ১৯৭৫ সাল পর্যন্ত স্বরাষ্ট্রমন্ত্রীর দায়িত্বপালন করেছিলেন। যুবরাজ ও ডেপুটি প্রধানমন্ত্রী হিসেবে নিয়োগের কারণে ফাহাদের ক্ষমতা বৃদ্ধি পায়।

সঠিক অনুচ্ছেদ শিরোনাম কোনটি?
titleA. যুবরাজ
titleB. সম্পদ
titleC. প্রারম্ভিক জীবন ও শিক্ষা
titleD. ব্যক্তিগত জীবন
উত্তর: titleA
শক্ত ভাঙন নিয়ন্ত্রণ পদ্ধ‌তি হালকা ভাঙন নিয়ন্ত্রণ পদ্ধতির চে‌য়ে বে‌শি স্থায়ী সমাধান দেয়। এ‌টি ব্যবহারের ফলে ক্ষয় হওয়া ক্ষয় সহ‌্য কর‌তে পা‌রে না এবং এ‌টি মেরামত বা পু্নঃ‌নির্মাণ করার প্রয়োজন হয়। সমুদ্রপ্রাচীর এবং কা‌ঠের বাঁ‌ধের গড় স্থা‌য়িত্ব কাল যথাক্রমে ৫০-১০০ বছর এবং ৩০-৫০ বছর। এ‌গু‌লোর আ‌পে‌ক্ষিক ভা‌লো কার্যকা‌রিতার জন‌্য এ‌দের‌কে ভাঙ‌নের চূড়ান্ত সমাধান ব‌লে ধারণা করা হয়। সমুদ্রপ্রাচীর উপকূ‌লে জনগ‌ণের প্রবেশ বাধাগ্রস্ত ক‌রে এবং উপকূ‌লের প্রাকৃ‌তিক প‌রি‌বেশ প‌রিবর্তন ক‌রে। কা‌ঠের বাঁধও উপকূ‌লের প‌রি‌বেশ বাধাগ্রস্ত হয়। কেউ কেউ ম‌নে করেন যে, কা‌ঠের বাঁধ বিচ না‌রিশ‌মেন্ট প্রজেক্টগু‌লোর মধ‌্যবর্তী সময় কাস‌য়ে আন‌তে পা‌রে, য‌দিও সে‌টিকে বিচ নারিশমেন্ট এর সমাধান হি‌সে‌বে বি‌বেচনা করা হয় না। এছাড়াও সসুদ্রপ্রাচীরের রক্ষনাবেক্ষণ ব‌্যায়বহুল এবং ক‌ঠিন এবং যথাযথ ভা‌বে তৈ‌রি না কখ‌নো কখ‌নো সে‌টি উপকূ‌লের অ‌ধিকতর ক্ষ‌তি সাধন কর‌তে পা‌রে।

বৃক্ষ রোপন এবং বিদ‌্যমান উ‌দ্ভিকু‌লের যেমন, মেন‌গ্রোভ বন এবং প্রবাল-প্রাচীরের প‌রিচর্যা এগু‌লো শক্ত ভাঙন‌ নিয়ন্ত্রণ এর প্রাকৃ‌তিক রূপ।

সঠিক অনুচ্ছেদ শিরোনাম কোনটি?
titleA. দ্রবীভবন
titleB. ঘষর্ণ
titleC. পুনঃস্থাপন
titleD. শক্ত ভাঙন নিয়ন্ত্রণ
উত্তর: titleD
উপনিবেশবাদ পূর্ব-জনবহুল অঞ্চলের আর্থসংস্কৃতিক বিবর্তনে ব্যাপক ভূমিকা রেখেছে যার মধ্যে অন্যতম হল বিভিন্ন সংকর জাতিগোষ্ঠী সৃষ্টি। উপনিবেশবাদ আমেরিকার মেস্তিজোসের মতো সাংস্কৃতিক ও জাতিগতভাবে মিশ্র জনসংখ্যার পাশাপাশি ফরাসী আলজেরিয়া বা দক্ষিণ রোডেশিয়ায় প্রাপ্ত জাতিগতভাবে বিভক্ত জনগোষ্ঠীর জন্ম দিয়েছে। বস্তুত, উপনিবেশিক শক্তি যেখানেই গেছে সেখানেই একটি সামঞ্জস্যপূর্ণ এবং অব্যাহত সংকর জাতিগোষ্ঠীর উপস্থিতি প্রতিষ্ঠিত করেছে।

উল্লেখযোগ্য উদাহরণগুলির মধ্যে রয়েছে এশিয়ার অ্যাংলো-বার্মিজ, অ্যাংলো-ইন্ডিয়ান, বুর্গার, ইউরেশিয়ান সিঙ্গাপুরানীয়, ফিলিপিনো মেস্তিজো, ক্রিস্তং ও ম্যাকানিজীয় মানুষ। ডাচ ইস্ট ইন্ডিজ (পরে ইন্দোনেশিয়া) "ডাচ" জনবসতির সংখ্যাগরিষ্ঠ প্রকৃতপক্ষে ইন্দো-ইউরোপীয়ান হিসাবে পরিচিত ইউরোশিয়ানরা ছিলেন এবং উপনিবেশে আনুষ্ঠানিকভাবে ইউরোপীয় আইন শ্রেণীর অন্তর্ভুক্ত ছিলে।

সঠিক অনুচ্ছেদ শিরোনাম কোনটি?
titleA. প্রভাব উপনিবেশবাদ এবং উপনিবেশ স্থাপন
titleB. আর্থ-সাংস্কৃতিক বিবর্তন
titleC. সামরিক নতুনত্ব
titleD. মার্কসবাদী ভিউ উপনিবেশবাদ
উত্তর: titleB
১৮৮৫ খ্রিষ্টাব্দে জগদীশ চন্দ্র ভারতে ফিরে আসেন। তৎকালীন ভারতের গভর্নর-জেনারেল জর্জ রবিনসন, প্রথম মার্কুইস অব রিপনের অনুরোধে স্যার অ্যালফ্রেড ক্রফট বসুকে প্রেসিডেন্সি কলেজে পদার্থবিদ্যার অধ্যাপক নিযুক্ত করেন। কলেজের অধ্যক্ষ চার্লস হেনরি টনি এই নিয়োগের বিপক্ষে ছিলেন। শুধু যে তাকে গবেষণার জন্য কোন রকম সুবিধা দেওয়া হত না তাই নয়, তিনি ইউরোপীয় অধ্যাপকদের অর্ধেক বেতনেরও কম অর্থ লাভ করতেন। এর প্রতিবাদে বসু বেতন নেওয়া বন্ধ করে দেন এবং তিন বছর অবৈতনিক ভাবেই অধ্যাপনা চালিয়ে যান। দীর্ঘকাল ধরে এই প্রতিবাদের ফলে তার বেতন ইউরোপীয়দের সমতুল্য করা হয়। প্রেসিডেন্সি কলেজে গবেষণার কোন রকম উল্লেখযোগ্য ব্যবস্থা না থাকায় একটি ছোট ঘরে তাকে গবেষণার কাজ চালিয়ে যেতে হত। পদে পদে প্রতিকূলতা সত্ত্বেও তার বিজ্ঞান সাধনার প্রতি আগ্রহ ভগিনী নিবেদিতাকে বিস্মিত করেছিল। কলেজে যোগ দেওয়ার এক দশকের মধ্যে তিনি বেতার গবেষণার একজন দিকপাল হিসেবে উঠে আসেন।

প্রেসিডেন্সি কলেজে অধ্যাপনার প্রথম আঠারো মাসে জগদীশ যে সকল গবেষণা কাজ সম্পন্ন করেছিলেন তা লন্ডনের রয়েল সোসাইটির জার্নালে প্রকাশিত হয়। এই গবেষণা পত্রগুলোর সূত্র ধরেই লন্ডন বিশ্ববিদ্যালয় ১৮৯৬ সালের মে মাসে তাকে ডিএসসি ডিগ্রী প্রদান করে। এই গবেষণাগুলো একটু ভিন্ন আঙ্গিকে বিচার করতে হবে। প্রতিদিন নিয়মিত ৪ ঘণ্টা শিক্ষকতার পর যেটুকু সময় পেতেন তখন তিনি এই গবেষণার কাজ করতেন। তার উপর প্রেসিডেন্সি কলেজে কোন উন্নতমানের গবেষণাগার ছিলনা, অর্থ সংকটও ছিল প্রকট। সীমিত ব্যয়ে স্থানীয় মিস্ত্রীদেরকে শিখিয়ে পড়িয়ে তিনি পরীক্ষণের জন্য উপকরণ প্রস্তুত করতেন। তার এই গবেষণা কর্মগুলোর গুরুত্ব বিবেচনা করেই ইংল্যান্ডের লিভারপুলে বক্তৃতা দেয়ার জন্য ব্রিটিশ অ্যাসোসিয়েশন তাকে আমন্ত্রণ জানিয়েছিল। এই বক্তৃতার সাফল্যের পর তিনি বহু স্থান থেকে বক্তৃতার নিমন্ত্রণ পান। এর মধ্যে ছিল রয়েল ইন্সটিটিউশন, ফ্রান্স এবং জার্মানি। সফল বক্তৃতা শেষে ১৮৯৮ সালের এপ্রিল মাসে তিনি সস্ত্রীক দেশে ফিরে এসেছিলেন।

সঠিক অনুচ্ছেদ শিরোনাম কোনটি?
titleA. মৃত্যু
titleB. অতিক্ষুদ্র তরঙ্গ সৃষ্টি ও প্রেরণ
titleC. সুখ্যাতি
titleD. প্রেসিডেন্সি কলেজে যোগদান
উত্তর: titleD
তামিরভ মার্কিন যুক্তরাষ্ট্রে বালিভ্‌স শভ সরিস দলে যোগ দেন এবং তার ভবিষ্যৎ স্ত্রী তামারা শাইনের সাথে শিকাগোতে রুশ নাইটক্লাবে কাজ করতে থাকেন এবং নিউ ইয়র্কে অ্যাল জনসনের সাথে ব্রডওয়ে মঞ্চে "ওয়ান্ডারবার"-এ অভিনয় করেন। তিনি ও তার স্ত্রী শাইন ব্রডওয়ে মঞ্চে "মিরাকল অ্যাট ভের্ডুন"-এ কাজ করার পর চলচ্চিত্রে কাজ করার জন্য হলিউডে যান। ১৯৩২ সালে "ওকে, আমেরিকা!" চলচ্চিত্রে অনুল্লেখিত ভূমিকায় কাজের মাধ্যমে তার বড় পর্দায় অভিষেক হয়। তিনি ১৯৩৫ সাল পর্যন্ত আরও কয়েকটি চলচ্চিত্রে অনুল্লেখিত ভূমিকায় কাজ করেন। ১৯৩৫ সালে তিনি "দ্য লাইভস্‌ অব আ বেঙ্গল ল্যান্সার" চলচ্চিত্রে পার্শ্ব ভূমিকায় অভিনয় করে প্রথম সফলতা অর্জন করেন। একই বছর তিনি ক্লার্ক গেবল, ওয়ালেস বিরি, জিন হার্লো, রোজালিন্ড রাসেল ও রবার্ট বেঞ্চলির সাথে মহাকাব্যিক "চায়না সিজ" এবং পল মুনির সাথে "ব্ল্যাক ফিউরি" চলচ্চিত্রে অভিনয় করেন।

১৯৩৬ সালে তিনি "দ্য জেনারেল ডায়েড অ্যাট ডন" নাম ভূমিকায় অভিনয় করেন। এই কাজের জন্য তিনি তার প্রথম শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। একই বছর "অ্যান্থনি অ্যাডভার্স" ছবিতে কার্লো সিবো চরিত্র, ১৯৩৭ সালে আইরিন ডান ও র‍্যান্ডলফ স্কটের সাথে সঙ্গীতধর্মী "হাই, ওয়াইড, অ্যান্ড হ্যান্ডসাম" চলচ্চিত্রে জো ভ্যারিজ চরিত্র এবং ১৯৩৮ সালে অ্যানা মে ওংয়ের সাথে নোয়া চলচ্চিত্র "ডেঞ্জারাস টু নো"-এ স্টিভেন রেকা চরিত্র তার কয়েকটি সফল কাজের মধ্যে অন্যতম। ১৯৩৭ সালে তিনি জুল ভার্ন রচিত "মাইকেল স্ত্রগভ" উপন্যাস অবলম্বনে নির্মিত "দ্য সোলজার অ্যান্ড দ্য লেডি" ছবিতে একজন তাতারীয় বিপ্লবী চরিত্রে অভিনয় করেন। "দ্য নিউ ইয়র্ক টাইমস"-এ এক পর্যালোচনায় ফ্র্যাংক এস. নাজেন্ট তার অভিনয় সম্পর্কে লিখেন, "তিনি দুর্বৃত্ত ভূমিকায় এমন ছিলেন যে দর্শকেরাও তার প্রশংসা করতে বাধ্য হয়েছে।"

১৯৪৩ সালে গ্যারি কুপার ও ইংরিদ বারিমানের সাথে "ফর হুম দ্য বেল টোলস" ছবিতে অভিনয় করে তিনি দ্বিতীয়বারের মত শ্রেষ্ঠ পার্শ্ব অভিনেতা বিভাগে একাডেমি পুরস্কারে মনোনীত হন এবং সেরা পার্শ্ব চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন। তিনিই সেরা পার্শ্ব চলচ্চিত্র অভিনেতা বিভাগে প্রথমবার গোল্ডেন গ্লোব লাভ করেন।

সঠিক অনুচ্ছেদ শিরোনাম কোনটি?
titleA. জীবনী
titleB. কর্মজীবন
titleC. প্রারম্ভিক জীবন
titleD. মৃত্যু
উত্তর: titleB
১৯৫৬ সালে কলকাতায় নিজ নিজ থিয়েটারে প্রশিক্ষণ গ্রহণকালীন ইংরেজ অভিনেত্রী জেনিফার ক্যান্ডলের সাথে ভালোবাসার সম্পর্কে জড়িয়ে পড়েন। সহকারী মঞ্চ ব্যবস্থাপক ও অভিনেতা হিসেবে বাবার থিয়েটার গ্রুপ পৃথ্বী থিয়েটারে কাজ করতেন। জিওফ্রে ক্যান্ডলের শেক্সপিয়ারীয় গ্রুপ ঐ সময়ে কলকাতায় আসে ও তার কন্যাই জেনিফার। বেশ কয়েকবার স্বাক্ষাৎকারের পর তারা একে-অপরের দিকে আকৃষ্ট হয়ে পড়েন। শুরুতে ক্যান্ডলের বাবা এতে বাঁধার কারণ হয়ে দাঁড়ান ও বৌদি গীতা বালির সমর্থনে জুলাই, ১৯৫৮ সালে তাদের সম্পর্কে পরিণয়ে গড়ায়। তারা একত্রে কয়েকটি চলচ্চিত্রে অভিনয়ও করেছিলেন। ৫ নভেম্বর, ১৯৭৮ তারিখে মুম্বইয়ে তারা পৃথ্বী থিয়েটার প্রতিষ্ঠা করেন। এ দম্পতির কুণাল কাপুর, করণ কাপুর ও সঞ্জনা কাপুর - তিন সন্তান রয়েছে। ১৯৮৪ সালে ক্যান্সারে আক্রান্ত হয়ে জেনিফারের দেহাবসান ঘটে।

২০ জুলাই, ২০১২ তারিখে আন্ধেরির কোকিলাবেন হাসপাতালে তার অস্ত্রোপচার হয়। একইদিন তিনি হাসপাতাল থেকে মুক্তি পান।

সঠিক অনুচ্ছেদ শিরোনাম কোনটি?
titleA. সম্মাননা
titleB. শৈশবকাল
titleC. ব্যক্তিগত জীবন
titleD. কর্মজীবন
উত্তর: titleC
মানুষের সাহায্য ছাড়া হার্ডওয়্যার ও সফটওয়্যার নিজে নিজে কোন কাজ করতে পারে না । কম্পিউটারের কোন নিজস্ব বুদ্ধি নেই । যদিও আমরা দেখি কম্পিউটার অনেক দ্রুত সিদ্ধান্ত নিতে পারে । 
সিদ্ধান্ত নেওয়ার প্রোগ্রাম মানুষই কম্পিউটারের মধ্যে যুক্ত করে । মানুষ হার্ডওয়্যারের উন্নয়নে কাজ করে । হার্ডওয়্যার যত উন্নত হয় কম্পিউটারের সামর্থ তত বৃদ্ধি পায় । একটা ভালো হিউম্যানওয়্যার কম্পিউটারের ব্যাপক পরিবর্তন আনতে সক্ষম । হিউম্যানওয়্যার ছাড়া কম্পিউটার অচল ।
সঠিক অনুচ্ছেদ শিরোনাম কোনটি?
titleA. প্রয়োজনীয়তা
titleB. সজ্ঞা
titleC. ব্যবহারকারী
titleD. উৎপাদন ও উন্নয়নকারী
উত্তর: titleA
লোহিত রক্তকণিকা রক্তের সর্বপ্রধান কোষ বা কণিকা যা মেরুদণ্ডী প্রাণীদের ফুসফুস থেকে দেহের কলাগুলিতে অক্সিজেন সরবরাহের প্রধান মাধ্যম হিসেবে কাজ করে। হিমোগ্লোবিনের মাধ্যমে ফুসফুস বা ফুলকার মধ্যকার কৈশিক নালির মধ্যে সংবহণের সময় শ্বাসবায়ু থেকে লোহিত রক্তকণিকাতে অক্সিজেন সংগৃহিত হয় এবং কার্বন ডাইঅক্সাইড পরিত্যক্ত হয়। অন্যান্য কলায় কৈশিকনালীর মাধ্যমে রক্ত সংবহনের সময় লোহিত রক্তকণিকা থেকে অক্সিজেন কোষে স্থানান্তরিত হয় এবং কার্বন ডাইঅক্সাইড বিপরীতে অর্থাৎ লোহিত রক্তকণিকাতে প্রবাহিত হয়। এই কণিকার আয়ু ১২০ দিন। পুনর্গঠন প্রক্রিয়ায় এভাবে এরা পুনরায় মনোপোটেন্ট স্টেম সেল প্রস্তুত করে ও তৈরি হয়। তারা শ্বেত রক্তকণিকার সাথে দেহের কোষের প্রতিরক্ষার কাজ করে।

সঠিক অনুচ্ছেদ শিরোনাম কোনটি?
titleA. লোহিত রক্তকণিকা (ইরাথ্রোসাইট)
titleB. সম্পূর্ণ রক্তগণনা
titleC. শ্বেত রক্তকণিকা (লিউকোসাইট)
titleD. আবিষ্কার
উত্তর: titleA
১৯৭৪ সালে ক্রিকেট খেলা থেকে অবসর গ্রহণ করেন। পরবর্তীতে আরুনডেল ক্যাসল ক্রিকেট ক্লাব ফ্রেন্ডসের সভাপতির দায়িত্ব পালন করেন। খেলা থেকে চলে আসার পর দ্য সানডে টাইমসে ক্রিকেট সংবাদদাতা হিসেবে কাজ করেন। দুই বছর এ দায়িত্ব পালনের পর ১৯৫২ সালে লর্ডসভিত্তিক এমসিসিতে রনি এয়ার্ডের সাথে দুইজন সহকারী সচিবের অন্যতম হিসেবে নিযুক্ত হন। ১৯৬২ সালে এমসিসিতে সচিব হিসেবে এয়ার্ডের স্থলাভিষিক্ত হন।

এ পর্যায়ে শৌখিন খেলোয়াড়ের মর্যাদা বিলুপ্ত করেন, একদিনের ক্রিকেটের প্রচলন ঘটান, টেস্ট ও কাউন্টি ক্রিকেট বোর্ড, ক্রিকেট কাউন্সিল প্রতিষ্ঠা করেন ও ব্যাসিল ডি’অলিভেইরা কেলেঙ্কারি অবলোকন করেন।

১৯৬২-৬৩ মৌসুমে ব্যস্ত সময় অতিবাহিত করেন। ফলে অস্ট্রেলিয়া সফরে এমসিসি দলের ব্যবস্থাপকের দায়িত্ব থেকেও নিজেকে দূরে রাখেন। কেবলমাত্র নরফোকের ডিউকের জন্য একমাস মুক্ত ছিলেন।

এম. জে. কে. স্মিথের সহজাত দৃষ্টিভঙ্গীর কারণে ১৯৬৫-৬৬ মৌসুমের এমসিসি দলের সফরে গ্রিফিথ তাকে সর্বক্ষমতা প্রয়োগের বিষয়টি মঞ্জুর করেন। সৌভাগ্যবশতঃ কূটনৈতিক কারণে তিনি এর সদ্ব্যবহার করেননি। কিন্তু, ঐ সফরে আক্রমণধর্মী খেলা উপহার দেয়ার জন্য নির্দেশপ্রাপ্ত হন। তন্মধ্যে পশ্চিম অস্ট্রেলিয়ার বিপক্ষে খেলা চলাকালীন স্মিথ দলের ইনিংস ঘোষণার বিষয়ে জানতে চাইলে ‘এখনি’ করার কথা জানান। খেলার শেষ মিনিটে এমসিসি নয় রানের জয় তুলে নেয়। হতবিহ্বল স্মিথ শেষবারের মতো লোহিত বর্ণের অধিকারী ব্যবস্থাপকের পরামর্শ গ্রহণ ও পর্যবেক্ষণ করলেন।

সঠিক অনুচ্ছেদ শিরোনাম কোনটি?
titleA. টেস্ট ক্রিকেট
titleB. অবসর
titleC. ব্যক্তিগত জীবন
titleD. বিশ্বযুদ্ধে অংশগ্রহণ
উত্তর: titleB
হাজী সহিফা বিবি বেগম রোকেয়ার জন্মের আনুমানিক প্রায় দুই যুগ আগে ১৮৫১ সালে সিলেট শহরের কুয়ারপারে অবস্থিত আধ্যাত্মিক মহিমান্ডিত এবং অতি প্রাচীনতম তার নানার বাড়িতে জন্মগ্রহণ করেন। পিতা ছিলেন সিলেটের বিশ্বনাথ থানার রামপাশার জমিদার দেওয়ান আলী রাজা এবং মাতা বালাগঞ্জ থানার সুলতানপুর নিবাসী নূরজাহান বিবি। সহিফা বিবি ছিলেন হাছন রাজার বৈমাত্রেয় বোন। তার স্বামী হাজী মোজাফফর চৌধুরী। দাম্পত্য জীবনে নিঃসন্তান ছিলেন। তার সময়ে কঠোর পর্দাপ্রথার কারণে মুসলিম মহিলারা বোরখা পরতেন। কিন্তু তিনি বোরখা পরতেন না, তবে ইসলামী পোশাক পরিধান করতেন যা ছিল শালীনতার ও আধুনিকতার পরিচায়ক। তিনি উচ্চ বিত্ত নারীদের মতো মাথায় টুপি পরতেন এবং নিজস্ব ঘোড়ার গাড়িতে চলাচল করতেন।

সঠিক অনুচ্ছেদ শিরোনাম কোনটি?
titleA. আরো পড়ুন
titleB. উপাধি
titleC. সঙ্গীত ও গ্রন্থ রচনা
titleD. প্রারম্ভিক জীবন
উত্তর: titleD
হে দেগু'র জাং-গু এলাকার স্যামদিওক-দং এলাকায় ২ ফেব্রুয়ারি, ১৯৫২ সালে জন্মগ্রহণ করেন। তিনি ছিলেন দক্ষিণ কোরিয়ার রাষ্ট্রপতি ও স্বৈরশাসক পার্ক চুং-হি এবং উক ইয়াং-সু'র জ্যেষ্ঠা কন্যা। তার ছোট ভাই ও বোনের নাম যথাক্রমে পার্ক জি মান এবং পার্ক সিওইয়ং। ব্যক্তিগত জীবনে তিনি বিয়ের পিঁড়িতে বসেননি।

পার্ক গুন হে নিজেকে নাস্তিকবাদী হিসেবে উপস্থাপন করেন। তারপরও তিনি তার মৃত মায়ের প্রভাবে বৌদ্ধধর্মের দ্বারা প্রভাবান্বিত। এছাড়াও তিনি প্রখ্যাত প্রোটেস্ট্যান্টদের সাথে গভীর সম্পর্ক রেখে চলেছেন।

সঠিক অনুচ্ছেদ শিরোনাম কোনটি?
titleA. সম্মাননা
titleB. ফার্স্ট লেডি
titleC. প্রারম্ভিক জীবন
titleD. রাষ্ট্রপতির পদ থেকে অপসারণ
উত্তর: titleC
সেনেট বা ব্যবস্থাপক সভা হল একটি সংবিধিবদ্ধ প্রতিষ্ঠান যা প্রতিষ্ঠানের সকল শিক্ষাগত বিষয়ে দায়িত্ব পালন করে, যার মধ্যে রয়েছে কোর্স কাঠামো এবং পাঠ্যক্রমের উপর নজরদারি এবং উন্নতি। আইআইটিজিএন এর বর্তমান সেনেট ৫ই এপ্রিল, ২০১০ সালে গঠন করা হয়। এটি অনুষদের সদস্য এবং একাডেমী এবং শিল্পের উপদেষ্টা নিয়ে গঠিত। এর সংবিধান তৈরীর আগে, সেনেটের কার্যক্রমগুলি, এর পরামর্শদাতা আইআইটি বোম্বের প্রধানদের দ্বারা গঠিত একটি শিক্ষা সংগঠনের দ্বারা পরিচালিত হত। 

সঠিক অনুচ্ছেদ শিরোনাম কোনটি?
titleA. গভর্নরদের বোর্ড
titleB. ব্যবস্থাপক সভা
titleC. ইতিহাস
titleD. সংস্থা এবং প্রশাসন
উত্তর: titleB
রাষ্ট্রপতি সুপ্রিম কোর্টের প্রধান বিচারপতিকে এবং প্রধান বিচারপতির পরামর্শক্রমে অন্যান্য বিচারপতিদের নিযুক্ত করেন। সংসদের দুই কক্ষে কোনো বিচারপতির অপসারণের পক্ষে প্রস্তাব দুই-তৃতীয়াংশ সংখ্যাগরিষ্ঠতার ভোটে পাস হলে, তবেই রাষ্ট্রপতি সংশ্লিষ্ট বিচারপতিকে অপসারিত করতে পারেন।
রাষ্ট্রপতি কোনো ব্যক্তির মৃত্যুদণ্ড সম্পূর্ণ মকুব করতে পারেন, সাময়িকভাবে হ্রাস করতে পারেন, বিশেষ ক্ষেত্রে মুলতুবি করতে পারেন, বা লঘু করতে পারেন। অন্যান্য ক্ষেত্রে তিনি দণ্ডের চরিত্র না বদলে একটির বদলে অপর দণ্ডের ব্যবস্থা করতে পারেন।

রাষ্ট্রপতি কয়েকটি বিচারবিভাগীয় সুবিধা ভোগ করেন:

সঠিক অনুচ্ছেদ শিরোনাম কোনটি?
titleA. সংসদীয়
titleB. ভারতের জীবিত প্রাক্তন রাষ্ট্রপতিগণ
titleC. বিচারবিভাগীয় ক্ষমতা
titleD. কার্যনির্বাহী ক্ষমতা
উত্তর: titleC
তারপর লর্ড সেন্ট জন’স উডের পাশে মাঠ নির্মাণ করেন। এরজন্য তাকে বেশ ত্যাগ স্বীকার করতে হয়েছে। ১৮১৪ সালে এর নির্মাণ কার্য শেষ হয়। অর্থ তহবিল গঠনসহ মাঠের পাশে গৃহনির্মাণের উন্নয়নের প্রেক্ষিতে অনুমতির পর তিনি মাত্র ১৫০ বর্গগজ খেলার মাঠের জন্য পান। তার পরিকল্পনা বাস্তবায়নে লর্ডকে প্রখ্যাত এমসিসির সদস্য, বিখ্যাত ব্যাটসম্যান ও ব্যাংক অব ইংল্যান্ডের পরিচালক উইলিয়াম ওয়ার্ডের কাছ থেকে ৫,০০০ পাউন্ড-স্টার্লিং ধার করতে হয়েছিল। স্বত্ত্বাধিকার পরিবর্তিত হওয়া স্বত্ত্বেও অদ্যাবধি এ মাঠটি লর্ড’সের নাম অনুসারে পরিচিতি পাচ্ছে।

সঠিক অনুচ্ছেদ শিরোনাম কোনটি?
titleA. অবসর
titleB. কর্মজীবন
titleC. প্রারম্ভিক জীবন
titleD. লর্ড’স তৃতীয় মাঠ
উত্তর: titleD
এই তত্ত্বের প্রবক্তা লিয়ন ফেসতিঙ্গার মনে করতেন যে, এটি দেখা দেয় যখন একটি মানুষ দুটি জ্ঞানের অমিলের কারণে কিছু মাত্রায় অস্বস্তি বোধ করে। যেমন একজন ক্রেতা কোনো একটি সামগ্রী ক্রয় করার পর নিজেকে প্রবোধ দিতে চান, কারণ ক্রয় করার পরে তার মনে হতে থাকে এই সিদ্ধান্তটি নিয়ে তিনি ঠিক করেননি।

জ্ঞানীয় অনৈক্যের অন্য একটি উদাহরণ হচ্ছে বিশ্বাস এবং ব্যবহারের মধ্যে দ্বন্দ্ব। একটি মানুষ সুস্থ্য জীবন যাপন করতে চান, বিশ্বস করেন ধূমপান শরীরের জন্যে ক্ষতিকার কিন্তু কোনোভাবেই এই নেশা ত্যাগ করতে পারেন না।

সঠিক অনুচ্ছেদ শিরোনাম কোনটি?
titleA. উদ্যম-হ্রাস তত্ত্ব উদ্যম
titleB. শিক্ষা
titleC. জ্ঞানীয় অনৈক্য তত্ত্ব
titleD. সংগঠন
উত্তর: titleC
ডুবুরি ছোট গলা ও চোখা ছোট ঠোঁটবিশিষ্ট জলজ পাখি। দেখতে ক্ষুদে হাঁসের ছানার মত। দেহ অনেকটাই ডিম্বাকৃতির, গভীর পানিতে ডুব দেওয়ার উপযোগী। এর দৈর্ঘ্য ২৩ থেকে ২৯ সেন্টিমিটার। ডানার বিস্তার ৪০ থেকে ৪৫ সেন্টিমিটার। ওজন ১৫০ থেকে ২০০ গ্রাম। শীতকালে এদের একরকম আর অন্যান্য সময়ে সম্পূর্ণ অন্যরকম মনে হয়। স্ত্রী ও পুরুষ ডুবুরী দেখতে একই রকম।

সঠিক অনুচ্ছেদ শিরোনাম কোনটি?
titleA. উপপ্রজাতি
titleB. প্রজনন
titleC. পরিযায়ন
titleD. শারীরিক গঠন
উত্তর: titleD
১৯৫০ সালে ঢাকা বিশ্ববিদ্যালয়ে বাংলাকে রাষ্ট্রভাষা করার দাবিতে বিশ্ববিদ্যালয় রাষ্ট্রভাষা সংগ্রাম গঠিত হলে আব্দুল মতিন এই কমিটির আহ্বায়ক হন। বিশ্ববিদ্যালয় রাষ্ট্রভাষা কমিটি ১৯৫০ সালের ১১ মার্চ রাষ্ট্রভাষা দিবস ঘোষণা করে। ১৯৫২ সালের ২৬ জানুয়ারি পাকিস্তানের প্রধানমন্ত্রী খাজা নাজিমুদ্দিন ঢাকায় এসে পল্টনের জনসভায় মোহাম্মদ আলী জিন্নাহ ঘোষণা দেন ‘উর্দু এবং উর্দুই হবে পাকিস্তানের রাষ্ট্রভাষা’। এর প্রতিবাদে ঢাকা বিশ্ববিদ্যালয়ের প্রতিটি ছাত্র হলে ছাত্রসভা অনুষ্ঠিত হয় এবং ৩০ জানুয়ারি ঢাকা বিশ্ববিদ্যালয়ে ছাত্র ধর্মঘট ঘোষণা করা হয়। ঘোষণানুযায়ী বিশ্ববিদ্যালয়ের আমতলায় এক ছাত্রসভা অনুষ্ঠানে গাজীউল হকও অংশ নেন এবং সভা শেষে ছাত্ররা মিছিল নিয়ে পূর্ব পাকিস্তানের মুখ্য মন্ত্রী নূরুল আমীনের বাসভবনের সামনে বিক্ষোভ প্রদর্শন করে।
১৯৫২ সালের ফেব্রুয়ারি রাষ্ট্রভাষা বাংলার দাবিতে ঢাকা ছিল উত্তাল। এ আন্দোলন ছড়িয়ে গিয়েছিল সারাদেশের শিক্ষা প্রতিষ্ঠানে, অফিস আদালতে রাজপথে সবখানে। ১৯৫২ সালের একুশে ফেব্রুয়ারি সকাল ৯টায় ঢাকা বিশ্ববিদ্যালয়ে জিমনেসিয়াম মাঠের পাশে ঢাকা মেডিকেল কলেজের (তখন ঢাকা বিশ্ববিদ্যালয়ের অন্তর্গত) গেটের পাশে ছাত্র-ছাত্রীদের জমায়েত শুরু হতে থাকে। সকাল ১১ টায় কাজী গোলাম মাহবুব, অলি আহাদ, আব্দুল মতিন, গাজীউল হক প্রমুখের উপস্থিতিতে ছাত্র-ছাত্রীদের সমাবেশ শুরু হয়।
২০ ফেব্রুয়ারি পাকিস্তান সরকার ভাষা আন্দোলনের প্রস্তুতিকে তছনছ করে দেয়ার জন্য ঢাকাতে সমাবেশ, মিছিল-মিটিংযের উপর ১৪৪ ধারা জারি করে। 
বেলা ১২টা থেকে বিকেল ৩টা পর্যন্ত সময় ধরে উপস্থিত ছাত্রনেতাদের মধ্যে আব্দুল মতিন এবং গাজীউল হক ১৪৪ ধারা ভংগের পক্ষে মত দিলেও সমাবেশ থেকে নেতৃবৃন্দ এ ব্যাপারে কোন সুনির্দিষ্ট ঘোষণা দিতে ব্যর্থ হন। এ অবস্থায় বাংলার দামাল ছেলেরা দমনমূলক সিদ্ধান্তের বিরুদ্ধে রুখে দাড়ায়। উপস্থিত সাধারণ ছাত্ররা স্বত:স্ফূর্তভাবে ১৪৪ ধারা ভংগের সিদ্ধান্ত গ্রহণ করে এবং মিছিল নিয়ে পূর্ব বাংলা আইন পরিষদের (বর্তমানে ঢাকা বিশ্ববিদ্যালয়ের জগন্নাথ হলের অন্তর্গত) দিকে যাবার উদ্যোগ নেয়। অধিকার আদায়ের দাবিতে শত শত বিদ্রোহী কন্ঠে “রাষ্ট্রভাষা বাংলা চাই” এই দাবীতে আন্দোলন তীব্র হয়ে উঠে। পুলিশের সঙ্গে ছাত্র জনতার সংঘর্ষ হয়। শ্লোগানে শ্লোগানে কেঁপে উঠে বিশ্ববিদ্যালয় ক্যাম্পাস। বুলেট আর লড়াই শুরু হয়। পুলিশ লাঠিচার্জ এবং গুলি বর্ষণ শুরু করে। গুলিতে ঘটনাস্থলেই আবুল বরকত (ঢাবি এর রাষ্ট্রবিজ্ঞান এর মাষ্টার্সের ছাত্র), রফিকউদ্দিন আহমদ, এবং আব্দুল জব্বার নামের তিন তরুণ মারা যায়। রফিক, জাব্বার, বরকত, শফিক সহ নাম না জানা আরও অনেকের সাথে সালামও সেদিন গুলিবিদ্ধ হন।
২৩ ফেব্রুয়ারি গুজব ছড়িয়ে পড়েছিল যে গাজীউল হক পুলিশের গুলিতে মারা গেছেন। বগুড়ায় এই খবর ছড়িয়ে পড়লে সেখানকার আলতাফুন্নেছা মাঠে তার গায়েবানা জানাজাও পড়ানো হয়েছিল। ২১ ফেব্রুয়ারি ঘটনার আগেই এই আন্দোলনে গুরুত্বপূর্ণ ভূমিকা পালনকারী হয়ে উঠেছিলেন তিনি।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. মৃত্যুবরণ
titleC. ভাষা আন্দোলন
titleD. কর্মজীবন
উত্তর: titleC
ফিফা পর্যায়ক্রমিকভাবে মহাদেশভিত্তিক ২০১৪ সালের স্বাগতিক দেশের জন্যে দক্ষিণ আমেরিকাকে পূর্ব নির্ধারিত করেছিল। ফিফা পূর্বেই পর্যায়ক্রমিকভিত্তিতে স্বাগতিক দেশ নির্ধারণের জন্যে পদক্ষেপ গ্রহণ করে। কিন্তু ২০১৪ সালের পর এ সিদ্ধান্ত বলবৎ হবে না বলে ঘোষণা করে।

কলম্বিয়া ২০১৪ সালের জন্যে স্বাগতিক দেশ হবার আগ্রহ প্রকাশ করেছিল কিন্তু প্রার্থীতা প্রত্যাহার করে। কোরিয়া-জাপানের সফলভাবে বিশ্বকাপ সমাপণের পর চিলি এবং আর্জেন্টিনাও যৌথভাবে স্বাগতিক দেশ হবার জন্যে কিছুটা আগ্রহ প্রকাশ করেছিল; কিন্তু যৌথ ডাক প্রক্রিয়া অগ্রহণযোগ্য হওয়ায় তা বাতিল হয়ে যায়। ব্রাজিলও স্বাগতিক দেশ হবার জন্যে আগ্রহ প্রকাশ করে। দক্ষিণ আমেরিকার ফুটবল ফেডারেশন কনমেবল ব্রাজিলকে স্বাগতিক হবার জন্যে সমর্থন ব্যক্ত করে। ফলে ব্রাজিল একমাত্র দেশ হিসেবে আনুষ্ঠানিকভাবে কনমেবলের মাধ্যমে ডিসেম্বর, ২০০৬ সালে ডাক প্রক্রিয়াকে সুষ্ঠুভাবে সমাপণের জন্যে প্রস্তাবনা পাঠায়। ঐ সময়ে কলম্বিয়া, চিলি এবং আর্জেন্টিনা প্রার্থীতা প্রত্যাহার করে ফেলে। ভেনেজুয়েলা ডাকে অংশগ্রহণ করেনি।

এরফলে ব্রাজিল প্রথমবারের মতো প্রতিপক্ষবিহীন অবস্থায় ডাক প্রক্রিয়ায় জয়লাভ করে। ৩০ অক্টোবর, ২০০৭ সালে ফিফা নির্বাহী পরিষদ স্বাগতিক দেশ হিসেবে ব্রাজিলের নাম ঘোষণা করে।

সঠিক অনুচ্ছেদ শিরোনাম কোনটি?
titleA. প্রযুক্তি
titleB. পরিসংখ্যান
titleC. মনোনয়ন প্রক্রিয়া
titleD. মাঠসমূহ
উত্তর: titleC
হাইড্রার দেহ নলাকার, অরীয় প্রতিসম, প্রসারিত অবস্থায় দৈর্ঘ্য ১০ মি.মি. (০.৩৯ ইঞ্চি)। দেহের তলে চ্যাপ্টা আঠালো পদ আছে যাকে পদচাকতি বলে। পদচাকতির গ্রন্থি কোষ আঠালো পদার্থ নিঃসরণ করে।

দেহের খোলা প্রান্তে আছে মুখছিদ্র এবং একে ঘিরে থাকে ১-১২টি সরু সচল কর্ষিকা। কর্ষিকার গায়ে থাকে নিডোসাইট কোষ যাতে থাকে বিশেষ থলি নেমাটোসিস্ট। এটি দেখতে বিদ্যুৎ বাল্বের মতো এবং এতে প্যাঁচানো সূত্রক থাকে। নিডোসাইটের সরু প্রান্তে ট্রিগার হিসেবে সংবেদী রোম নিডোসিল থাকে। শিকারের সংস্পর্শে এলে রাসায়নিক প্রক্রিয়ায় নেমাটোসিস্ট নিক্ষিপ্ত হয় আর এর ভেতরে থাকা বিষাক্ত তরল হিপনোটক্সিন শিকারকে অবশ করে দেয়।

হাইড্রা দ্বিস্তরী প্রাণী, অর্থাৎ এতে দুটি ভ্রূণীয় স্তর থাকে: এপিডার্মিস ও গ্যাস্ট্রোডার্মিস। স্তর দুটির মধ্যে আছে অকোষীয় জেলির মতো পদার্থ মেসোগ্লিয়া। স্তরদ্বয়ের কোষগুলো তুলনামূলকভাবে সরল।

সঠিক অনুচ্ছেদ শিরোনাম কোনটি?
titleA. খাদ্যগ্রহণ
titleB. চলন
titleC. অঙ্গসংস্থান
titleD. বার্ধক্যহীনতা(চিরযৌবনা)
উত্তর: titleC